
Uznesenie Okresný súd Prešov v právnej veci starostlivosti súdu o maloleté dieťa A. B., narodeného XX.XX.XXXX, trvale bytom C. XXX, t.č. hospitalizovaného vo Fakultnej nemocnici J.A. Reimana Prešov, zastúpeného v konaní procesným opatrovníkom obcou C., dieťa rodičov: matky D. E. F., narodenej XX.X.XXXX, trvale bytom C. XXX a otca A. B., narodeného XX.XX.XXXX, trvale bytom C. XXX, na návrh Úradu práce, sociálnych vecí a rodiny Prešov o nariadenie neodkladného opatrenia, takto rozhodol: I. n a r i a ď u j e podľa § 367 zákona č. 161/2015 Z. z. Civilného mimosporového poriadku toto n eodkladné opatrenie: maloletého A. B., nar. XX.XX.XXXX dočasne z v e r u j e do starostlivosti Centra pre deti a rodiny G., H. XXX/X, G., n a r i a ď u j e Fakultnej nemocnici s poliklinikou J. A. Reimana Prešov, so sídlom C. I. XXXX/XX, E., aby odovzdala mal. A. B., nar. XX.XX.XXXX do starostlivosti Centra pre deti a rodiny Sečovce, Štúrova 535/2, Sečovce, neodkladné opatrenie b u d e t r v a ť do právoplatného skončenia konania vo veci samej, najdlhšie 6 mesiacov odo dňa nariadenia neodkladného opatrenia, z r u š u j e uznesenie Okresného súdu Prešov č. k. 14P/90/2026-9 zo dňa 21.5.2026 vo výroku I., II. žiaden z účastníkov konania n e m á n á r o k na náhradu trov konania. odôvodnenie: 1. Návrhom podaným súdu dňa 28.5.2026 sa Úrad práce, sociálnych vecí a rodiny Prešov (ďalej len ,,navrhovateľ“) domáhal, aby súd zmenil zariadenie na výkon rozhodnutia súdu v uznesení sp. zn. 14P/90/2026 z Centra pre deti a rodiny Vranov nad Topľou na Centrum pre deti a rodiny G. s tým, že premiestnenie maloletého z nemocnice do zariadenia zabezpečí FNsP J. A. Reimana Prešov. 2. Návrh navrhovateľ odôvodnil nasledujúcimi skutkovými tvrdeniami: Dňa 18.5.2026 bol podaný návrh na nariadenie neodkladného opatrenia, ktorým navrhovateľ žiadal, aby súd zveril mal. Brayena do starostlivosti Centra pre deti a rodiny Vranov nad Topľou. Zdravotný stav maloletého si v tom čase nevyžadoval 24-hodinovú ošetrovateľskú starostlivosť a starostlivosť o dieťa mal zabezpečovať profesionálny náhradný rodič. Dňa 25.5.2026 ÚPSVaR Prešov prijal aktualizovanú lekársku správu z FNsP J. A. Reimana Prešov, v ktorej ošetrujúci lekár konštatoval zhoršenie zdravotného stavu maloletého dieťaťa, ktorý by nebol zvládnuteľný v profesionálnej náhradnej rodine, preto odporúčal umiestnenie maloletého do zariadenia s 24-hodinovou ošetrovateľskou starostlivosťou. Navrhovateľ následne zaslal aktuálnu sociálnu správu do zariadení, ktoré disponujú 24-hodinovou ošetrovateľskou starostlivosťou. Centrum pre deti a rodiny G. vyjadrilo kladné stanovisko a rezervovalo miesto pre maloletého.
3. Okresný súd Prešov uznesením č.k. 14P/90/2026-9 zo dňa 21.5.2026 nariadil neodkladné opatrenie, ktorým zveril mal. A. dočasne do starostlivosti Centra pre deti a rodiny Vranov nad Topľou, nariadil FNsP J. A. Reimana Prešov odovzdať mal. A. do starostlivosti Centra pre deti a rodiny Vranov nad Topľou s tým, že neodkladné opatrenie bude trvať do právoplatného skončenia vo veci samej, najdlhšie 6 mesiacov odo dňa nariadenia neodkladného opatrenia a uložil navrhovateľovi ÚPSVaR Prešov, aby v lehote 30 dní od právoplatnosti tohto uznesenia podal súdu návrh na začatie konania vo veci samej o nariadenie ústavnej starostlivosti. 4. Podľa § 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 5. Podľa § 324 ods. 1 zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) pred začatím konania, počas konania a po jeho skončení súd môže na návrh nariadiť neodkladné opatrenie. 6. Podľa § 325 ods. 1 CSP neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 7. Podľa § 326 CSP v návrhu na nariadenie neodkladného opatrenia sa popri náležitostiach žaloby podľa § 132 uvedie opísanie rozhodujúcich skutočností odôvodňujúcich potrebu neodkladnej úpravy pomerov alebo obavu, že exekúcia bude ohrozená, opísanie skutočností hodnoverne osvedčujúcich dôvodnosť a trvanie nároku, ktorému sa má poskytnúť ochrana a musí byť z neho zrejmé, akého neodkladného opatrenia sa navrhovateľ domáha. K návrhu musí navrhovateľ pripojiť listiny, na ktoré sa odvoláva. Podľa § 132 ods. 1 CSP v žalobe sa okrem všeobecných náležitostí podania uvedie označenie strán, pravdivé a úplné opísanie rozhodujúcich skutočností, označenie dôkazov na ich preukázanie a žalobný návrh. 8. Podľa § 328 ods. 1 CSP ak súd nepostupoval podľa § 327, nariadi neodkladné opatrenie, ak sú splnené podmienky podľa § 325 ods. 1, inak návrh na nariadenie neodkladného opatrenia zamietne. 9. Podľa § 367 ods. 1, ods. 2 CMP neodkladným opatrením môže súd nariadiť, aby ten, kto má maloletého dočasne pri sebe, maloletého dočasne odovzdal do starostlivosti toho, koho označí súd, alebo do striedavej osobnej starostlivosti. Ak súd neodkladným opatrením nariadi odovzdanie maloletého do starostlivosti zariadenia na výkon rozhodnutia súdu, určí zároveň čas trvania neodkladného opatrenia, a to najdlhšie na šesť mesiacov. 10. Podľa § 367 ods. 7 CMP súd zruší neodkladné opatrenie, ak sa zmenia pomery alebo ak odpadli dôvody, pre ktoré bolo nariadené. 11. Súd mal preukázané na základe lekárskej správy z FNsP J. A. Reimana Prešov, že došlo k zhoršeniu zdravotného stavu mal. A., ktorý si vyžaduje umiestnenie do zariadenia s 24-hodinovou ošetrovateľskou starostlivosťou. Keďže došlo k tejto zmene pomerov u mal. A., súd zrušil uznesenie č.k. 14P/90/2026-9 zo dňa 21.5.2026 vo výroku I. o zverení maloletého do starostlivosti Centra pre deti a rodiny Vranov a nad Topľou. (I. výrok) 12. Súd návrhu navrhovateľa vyhovel a nariadil neodkladné opatrenie v zmysle ustanovenia § 367 ods. 1 CMP. Navrhovateľ preukázal potrebu bezodkladného riešenia situácie maloletého A.. Z návrhu vyplýva, že maloletý A. sa stále nachádza vo Fakultnej nemocnici J. A. Reimana v Prešove, nakoľko jeho zdravotný stav je stále nepriaznivý a vyžaduje si 24-hodinovú ošetrovateľskú starostlivosť. V záujme maloletého A. nateraz je, aby bol umiestnený na nevyhnutne potrebný čas v zariadení na výkon rozhodnutia s 24-hodinovou ošetrovateľskou starostlivosťou, kým sa jeho zdravotný stav stabilizuje. (I. výrok) 13. Podľa § 52 CMP žiaden z účastníkov nemá nárok na náhradu trov konania, ak tento zákon neustanovuje inak.
14. Podľa § 57 CMP o povinnosti nahradiť trovy konania, ak nejde o trovy konania štátu, rozhoduje súd len na návrh. 15. O trovách konania súd rozhodol s poukazom na ustanovenie § 52 CMP v spojení s § 57 CMP tak, že žiadnemu z účastníkov konania nepriznal nárok na náhradu trov konania, nakoľko si náhradu trov konania neuplatnili a napokon im ani žiadne trovy v konaní nevznikli. (II. výrok) 16. Podľa § 30 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov (ďalej len ,,zákon o sociálnoprávnej ochrane detí a o sociálnej kuratele“) ak súd rozhodol o nariadení ústavnej starostlivosti, neodkladného opatrenia alebo o uložení ochrannej výchovy alebo výchovného opatrenia, orgán sociálnoprávnej ochrany detí a sociálnej kurately zabezpečuje v spolupráci s rodičmi dieťaťa alebo osobou, ktorá sa osobne stará o dieťa, a zariadením, v ktorom sa vykonáva ústavná starostlivosť, ochranná výchova, neodkladné opatrenie alebo výchovné opatrenie, určeným v rozhodnutí súdu (ďalej len „zariadenie na výkon rozhodnutia súdu“), umiestnenie dieťaťa do tohto zariadenia. Poučenie: Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Okresnom súde Prešov. (§ 357 písm. d) CSP) V odvolaní sa má uviesť, ktorému súdu je určené, kto ho podáva, ktorej veci sa týka a čo sleduje, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh), musí byť podpísané a uvedená spisová značka konania. (§ 127 a § 363 CSP) Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolanie. (§ 364 CSP) Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. (§ 365 ods. 1 CSP) Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. (62 ods. 1 CMP) Odvolacie dôvody možno meniť a dopĺňať až do rozhodnutia o odvolaní. (§ 62 ods. 2 CMP) Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia. (§ 376 ods. 1 CMP) Na výkon neodkladného opatrenia je miestne príslušný súd, ktorý neodkladné opatrenie nariadil. (§ 371 ods. 4 CMP) V zmysle § 367 ods. 4 CMP výrok I. tohto uznesenia je vykonateľný, len čo bolo uznesenie vyhotovené.

